Paige Layle

Paige Hennekam, Paige Layle izenez ezagunagoa, (Kawartha Lakes, 2000ko abuztuaren 2a) kanadar kosmetologo eta aktibista da, pertsona neurodibergenteen eskubideen alde borrokatzen dena.

 Bizitza 
Kawartha Lakesen jaio zen 2000n. 15 urte zituela, bere buruaz beste egiten saiatu zen. Gero autismoa, nahasmendu obsesibo-konpultsiboa eta arreta-defizitaren eta hiperaktibitatearen nahasmendua diagnostikatu zizkioten.

TikTok «txantxetan» instalatu ostean, 2020ko martxoan hasi zen bideoak egiten, autistak iseka egiten zituen audioklipa bat entzun ondoren. Neska autistei buruzko lau zatiko bideo-sail bat sortu zuen ohikoak diren uste okerrak konpontzeko. 2020an eta 2021ean, beste pertsona autista batzuekin bat egin zuen Siaren Music filmaren inguruko polemika aztertzeko.

2021ean, Laylek eta beste aktibista batzuek Mark Roberrek NEXT for AUTISM erakundearen alde abian jarritako Color the Spectrum: A Livestream to Support the Autism Community diru-bilketa kritikatu zuten. NEXT kritikatu zuen Autism Speaks erakundea finantzatzeagatik, autismoa «sendatzeko» saiatzen dena. Color the Spectrumi aurre egiteko, Autistic Self Advocacy Network erakundearen aldeko diru-bilketaren zuzeneko erreprodukzioa egun eta ordu berean antolatzea aurreikusi zuten. Zuzeneko erreprodukzioa bertan behera utzi zuten, ASANek Autistic, Typing sortzaile indigenaren lana plagiatzegatik.

2022an, Laylek Wendy Walkerrek idatzi eta Audiblek ekoitzitako American Girl audio-liburuaren grabaketan parte hartu zuen.

2023ko abendurako, Laylek 2,6 milioi jarraitzaile zituen TikToken eta 131.000 jarraitzaile Instagramen.

Layle pansexuala da eta she/they izenordainak erabiltzen ditu. Kawartha Lakesen bizitzen jarraitzen du eta kosmetologo gisa egiten du lan.

 Erreferentziak 

 Kanpo estekak 

Kategoria:Ontarioarrak
Kategoria:Kanadako giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Pertsona autistak
Kategoria:Pertsona autisten eskubideen aldeko ekintzaileak
Kategoria:Arreta-defizitaren eta hiperaktibitatearen nahasmendua duten pertsonak
Kategoria:Desgaitasuna duten aktibistak
Kategoria:Kanadako youtuberrak
Kategoria:Pertsona pansexualak
Kategoria:Kanadako LGBT pertsonak
Kategoria:TikTokerrak